ועדת החוקה, חוק ומשפט, כנסת 25, פרוטוקול מספר 174, 2023-11-15 00:00

שמחה רוטמן: בוקר טוב

שמחה רוטמן:  אנחנו מחכים ליועצות המשפטיות שניסחו ויש להן את המגבלות של הזמנים שלהן

שמחה רוטמן:  הדיון עצמו בחוק יגיע כשהן יתחילו והוא יהיה יותר מאוחר, אחרי ההצבעה על הפיצול בוועדת הכנסת

גלעד קריב: חייבים להמתין לוועדת הכנסת

שמחה רוטמן: אני גם צריך להציג את זה שם ולהצביע

שמחה רוטמן:  בכל מקרה אנחנו לא יכולים להתחיל את הדיון בנוסחו לפני שהן כאן וזה יהיה רק בעוד חצי שעה

שמחה רוטמן:  אנחנו נתחיל את הדיון עת יגיעו היועצות המשפטיות

שמחה רוטמן:  בעזרת השם אנחנו נסיים היום – אני בהחלט מקווה - את החלק שסיכמנו אותו אתמול

שמחה רוטמן:       אדוני היועץ המשפטי, יש לנו את הצעת החלטת הפיצול?     

גור בליי: כתבתי אותה

גור בליי:  נקריא אותה

שמחה רוטמן: אני מתכבד לפתוח את ישיבת ועדת החוקה חוק ומשפט שהיא המשך ישיבת הוועדה מאתמול, למעשה מהיום, בהצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023

שמחה רוטמן:  במהלך הדיונים אתמול והיום מוקדם בבוקר הגענו לסיכום על פיצול החלק הנוגע לאסירים הביטחוניים, סוג של הארכת תקנות שעת החירום למשך סוף השבוע הקרוב כדי לתת למערכת להתארגן עד לחזרה מלאה של האסירים הפליליים לדיוני VC בהתאם לחוק הרגיל

שמחה רוטמן:  בהמשך החוק, כל מה שעוסק בהסדרים המיוחדים שנוגעים לחרבות ברזל, אנחנו נמשיך לדון באינטנסיביות ולקדם בהקדם האפשרי אבל את החלק הזה אנחנו נוריד

שמחה רוטמן:      למעשה מבחינת הפיצול, מאחר ובהצעת החוק המקורית היה סעיף שלדעתי הוא הרלוונטי ביותר למה שאנחנו עשינו, שזה הסעיף שמבטל את התקש"ח ובעצם מה שאנחנו עושים עכשיו זה ביטול התקש"ח והתאמת המצב עד לחקיקת החוק המלא

שמחה רוטמן:  זה יהיה החלק שאותו אנחנו מפצלים ואת ההסדר אותו בנינו במהלך הדיונים

גלעד קריב: ביטול התקש"ח עם הדחייה של שלושה ימים

גלעד קריב:  נכון?     

שמחה רוטמן: כן

שמחה רוטמן:  אבל הסעיף הטכני

שמחה רוטמן:  אנחנו מדברים עכשיו על הסעיף הטכני שעליו אנחנו תולים את הפיצול

שמחה רוטמן:  זה לא טכני כי זה מהותי לחלוטין

גור בליי: היה את החלק

שמחה רוטמן: היה את החלק בהצעת החוק הממשלתית, מה שמכונה בכחול, שדיבר על ביטול התקש"ח

שמחה רוטמן:  הסעיף הזה יפוצל - בעזרת השם, אם תתקבל ההצבעה שאנחנו עכשיו נצביע בעדה, על הפיצול – ובמליאה זה יאושר

שמחה רוטמן:  את ההסדרים לתקופת הביטול הזאת עד לחקיקת החוק המלא, אנחנו קבענו אתמול

שמחה רוטמן:  נקריא ונצביע עליהם בהמשך היום עת יגיעו היועצות המשפטיות

גור בליי: כמו שאמר היושב ראש, הצעת החוק תפוצל לשני חלקים

גור בליי:  חלק אחד הוא סעיף 47 להצעת החוק המקורית שביטל את התקש"ח, עליו אפשר לומר ירכב ההסדר החדש שהוא באמת הסדר שמחליף את התקש"ח לחודש הקרוב

גור בליי:  ההסדר המלא יצא מתוך החלק השני שהוא יתר סעיפי הצעת החוק

גור בליי:       אני אקריא את זה

גור בליי:      פיצול הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023     לפי סעיף 84(ב) לתקנון הכנסת, על פי הצעת ועדת חוקה חוק ומשפט – זה מה שהוועדה תביא בפני המליאה – מחליטה הכנסת, לפי סעיף 84(ב) לתקנון הכנסת לאשר את החלטת הוועדה לפצל את הצעת החוק להצעות חוק נפרדות כך שחלק אחד מההצעה יכלול את סעיף 47 להצעת החוק וחלק אחר מההצעה יכלול את יתר הסעיפים

שמחה רוטמן: מי בעד קבלת ההצעה? 3

שמחה רוטמן:  מי נגד? אין נגד

שמחה רוטמן:  מי נמנע? אין נמנעים

שמחה רוטמן:  אין רוויזיה

שמחה רוטמן: אושר     

שמחה רוטמן: אני קובע כי ההצעה התקבלה בוועדת החוקה והיא תובא למליאה

שמחה רוטמן:  אני מעדכן את חברי הוועדה שמאחר ואנחנו מפצלים את החלק הזה, אנחנו נבקש מוועדת הכנסת פטור מחובת הנחה על החלק הזה

שמחה רוטמן:      אני מכריז על רוויזיה

יואב סגלוביץ': אני חייב להגיד משהו אבל אני אגיד אותו לא לפרוטוקול

יואב סגלוביץ':  ייקח לי עוד שבע שנים להבין כאן את הדברים האלה

שמחה רוטמן: עד 120

שמחה רוטמן:  אני קובע שההצבעה על הרוויזיה על ההחלטה הזאת תתקיים בשעה 10:25

שמחה רוטמן:      תודה רבה לכל הנוכחים

שמחה רוטמן:  אנחנו יוצאים להפסקה

שמחה רוטמן:  נשוב ונתכנס בשעה 10:25, אז נעסוק גם בהצעת החוק

שמחה רוטמן: אני מחדש את הישיבה

שמחה רוטמן:  אנחנו בהצבעה על הרוויזיה על החלטת הפיצול

שמחה רוטמן:  אני הגשתי את הרוויזיה

שמחה רוטמן:  ההנמקה שלי אומרת שלא תצביעו לרוויזיה

שמחה רוטמן:      מי בעד קבלת הרוויזיה? אין

שמחה רוטמן:  מי נגד? מי נמנע?     

שמחה רוטמן: הרוויזיה לא נתקבלה     

שמחה רוטמן: הרוויזיה לא נתקבלה

שמחה רוטמן:       גבירותיי עורכות הדין, היועצות המשפטיות לוועדה

שמחה רוטמן:  מונח בפנינו נוסח מעודכן

שמחה רוטמן:  בעקרון סיימנו אתמול את ההקראה, כך שאנחנו לא צריכים עכשיו עוד הקראה רשמית אבל בואו נעבור ונוודא

שמחה רוטמן:  אני כבר אומר שאחרי שנסיים, אני אשאיר רוויזיה תלויה ועומדת למקרה שבמהלך עבודת הנסחות יעלו כל מיני דברים שלא חשבנו עליהם ואז יכול להיות שנאלץ לכנס את הוועדה בזמן מליאה

שמחה רוטמן:  נקווה מאוד שלא

נועה ברודסקי לוי: בוקר טוב

נועה ברודסקי לוי:  עדכנו את הנוסח בהתאם להחלטת הוועדה מאתמול

נועה ברודסקי לוי:  הוספנו כמה דברים

נועה ברודסקי לוי:  למשל בעניין של ההגדרות הוספנו את ההגדרה של דיון מעצר ולאחר מכן התאמנו בסעיף 2 בהתאם להחלטת הוועדה את הכלל לפיו אפשר לעשות דיון מעצר בעניינו של עצור או דיון אזרחי שהוא בעצם צד בו או נדרש בו, שייעשה שלא בנוכחותו אלא ב-VC ושדיון מעצר, כל עוד אין דיון מעצר באולם, לא יורה בית המשפט על יותר מהארכת מעצר של 14 ימי כל פעם

נועה ברודסקי לוי:      מעבר לזה לא צריך לחזור על כל הדברים אבל אני רק אומר כמה נקודות

נועה ברודסקי לוי:  כמובן שאנחנו עוד נעשה תיקוני נוסח

נועה ברודסקי לוי:  אחד הדברים שנשמטו בטעות

שמחה רוטמן: אנחנו בסעיף (ד) לגבי הקטין

שמחה רוטמן:  צריך הבהרה בנוסח

שמחה רוטמן:  יש כאן שתי הוראות ועלולה להיווצר סתירה ביניהן

שמחה רוטמן:  מצד אחד אנחנו אומרים שלא יתקיים אולם רשאי לבקשת תובע להורות שהדיון בעניינו יתקיים באמצעות מכשיר טכנולוגי המאפשר היוועדות חזותית

שמחה רוטמן:  צריך לוודא שהניסוח כמו שהוא מנוסח מתיר את הארכת המעצר לתקופה העולה במצטבר על 14 ימים, מבחינה נוסחית

שמחה רוטמן:  דבר שני הוא שגם בסיטואציה שכזאת, הוא לא גורע, חלות עליו ההוראות של הבגיר

שמחה רוטמן:  אני חושב שזאת אולי הדרך הכי אלגנטית לעשות את זה

שמחה רוטמן:  יחולו עליו הוראות הבגיר כי אחרת בסיטואציה כזאת אני יכול להאריך לו לאין סוף כי לא חלה עליו הוראה מקבילה של הבגיר

ענבל ברנסון יהודאי: אבל לגבי ה-14 ימים יש הגבלה

שמחה רוטמן: יש 14 מצטבר ויש 14 כל אחד

נועה ברודסקי לוי: יש לך גם תום הליכים

שמחה רוטמן: השאלה היא מה קורה אם קבע לגבי קטין בחוות דעת ספציפית שאי אפשר להביא אותו

שמחה רוטמן:  השופט קבע את זה

שמחה רוטמן:  האם אי אפשר להביא אותו ואז ממילא אפשר ב-VC לתת לו החלטת הארכת מעצר עד תום ההליכים בלי מגבלות, או שדינו כבגיר

שי פירון: הבעיה היא שבחוק הנוער, תקופת המעצר הספציפית

שמחה רוטמן: גם עד תום? זה מעצרי ימים

שי פירון: אם יש תום, יש תום

שמחה רוטמן: אבל אני אומר שאתה צריך לוודא שאי אפשר לעשות לו עד תום

שי פירון: אני מלכתחילה חשבתי שצריך להתאים כאן בהתאם ל-10 ימים של חוק הנוער

שמחה רוטמן: של קטין

שמחה רוטמן:  אז לא יחולו עליו הוראות של הבגיר

שמחה רוטמן:  השאלה איפה אני כותב שאסור במצב שכזה

שמחה רוטמן:  יכול להיות שכן, יכול להיות שמצב כזה כן טוב שאפשר יהיה לעשות לו עד תום

שמחה רוטמן:  יכול להיות שזה גם טוב לו וזה האינטרס שלו, שאם התקבלה החלטה פרטנית שאי אפשר להוביל אותו, אז כן אפשר יהיה לעשות לו עד תום בלי הארכות

שי פירון: לא הייתי עושה את זה

ענבל ברנסון יהודאי: הסעיף של הבגיר לא מבחין בין לפני הגשת כתב אישום ואחרי

ענבל ברנסון יהודאי:  אי אפשר להאריך יותר מ-14 ימים

ענבל ברנסון יהודאי:  אתה מדבר על תקופת המעצר עד תום הליכים

ענבל ברנסון יהודאי:  במעצר עד תום הליכים אין לך מגבלה של 10 ימים

ענבל ברנסון יהודאי:  יש לך שישה חודשים לקטין

שמחה רוטמן: נכון

שמחה רוטמן:  השאלה היא מה יהיה דינו

שמחה רוטמן:  השאלה אם במצב שכזה שנקבע לגביו שאי אפשר להוביל אותו, האם הופך להיות דינו כמו בגיר

שי פירון: לא

אפרת חקאק: או שאפשר להגיד כל 10 ימים

שמחה רוטמן: או כל 10 ימים

שמחה רוטמן:  אני אומר שבחוק הנוער ב-עד תום אפשר לעשות שישה חודשים

שמחה רוטמן:  לבגיר אני לא נותן שישה חודשים

נועה ברודסקי לוי: או שנקבע לקטין כל 10 ימים

שמחה רוטמן: יחולו עליו הוראות ויקראו לגביו את הוראות סעיף זה כאילו במקום 14 כתוב 10

אפרת חקאק: גם ברישה

שמחה רוטמן: השאלה אם זה טוב לקטין שהתקבלה לגביו החלטה ספציפית שאי אפשר להביא אותו ב-VC, אם זה טוב לו שכל 10 ימים יעשו לו VC ולא יעשו לו מעצר עד תום

שי פירון: הוא יוכל להסכים למעצר עד תום

שמחה רוטמן: הוא יוכל להסכים למעצר עד תום

שמחה רוטמן:  לא, כי היום אין לנו הסדר לזה

קריאה: לא, היום ב-VC הוא לא יכול

שמחה רוטמן: היום אין לנו הסדר לזה

שמחה רוטמן:  זה בדיוק העניין

קריאה: אבל למה לעשות את ההבחנה הזאת?     

שמחה רוטמן: עזבו

שמחה רוטמן:  אני משאיר את זה כך

שמחה רוטמן:  רק שיהיה ברור

שמחה רוטמן:  אם אני לא שולל ספציפית את ההוראות, ההוראות מסתדרות ביחד ולא יהיה אפשר להאריך לו עד 14 ימים

שמחה רוטמן:  אני לא שולל

שמחה רוטמן:  אם אני אגיד שיחולו עליו ההוראות של הבגיר, אני כאילו מייצר לו הסדר נוגד

נועה ברודסקי לוי: אנחנו נמצא את הדרך לכתוב בנוסח

שמחה רוטמן: כן, אבל השאלה אם בחודש הזה אפשר לתת לו החלטה עד תום בהסכמתו

שמחה רוטמן:  הוא לא רוצה כל 10 ימים בחודש הזה לבוא לשופט ב-VC כי זה לא טוב לו

נועה ברודסקי לוי: אני לא יודעת אם זה לא טוב לו

שמחה רוטמן: לא יודע

שמחה רוטמן:  הוא ביקש

קריאה: זה צריך להיות גם רלוונטי לבגירים

שמחה רוטמן: לא משנה

שמחה רוטמן:  העיקר שיהיה ברור

נועה ברודסקי לוי: זה לא גורע

נועה ברודסקי לוי:  אם לא מביאים אותו, ברור שזה לפחות מה שיש על הבגירים אבל אנחנו נבהיר

שמחה רוטמן: צריך לראות את הניסוח

שמחה רוטמן:  יכול להיות שכן יש לקטין אינטרס שיהיה לו מעצר עד תום

שי פירון: עוד פעם

שי פירון:  יש כאן שאלה גדולה שהיא רלוונטית גם לקטין וגם לבגיר

שמחה רוטמן: אבל לגבי הבגיר אמרנו שאנחנו לא מאפשרים את זה לבחירה

שמחה רוטמן:  זו הייתה ההחלטה

שי פירון: במובן הזה אני רוצה שיהיה שוויון

שמחה רוטמן: הבנתי

שמחה רוטמן:  אז יחולו עליו הוראות הסעיף

שמחה רוטמן:  קבע בית משפט כאמור, יחולו עליו הוראות

שמחה רוטמן:  בסדר

אסף שרף: אנחנו בסעיף של הקטין אבל יש לנו הערה לסעיף שהוא לפני כן

שי פירון: אתם מחילים עליו את ההסדרים של הבגירים, אז כן יש הצלבה עם חוק הנוער

שמחה רוטמן: אני אומר 10 במקום 14

שמחה רוטמן:  יחולו עליו ההוראות של הסעיף של הבגיר, רק שיקראו את הסעיף 10 במקום 14

אסף שרף: הלשכה המשפטית, שירות בתי הסוהר

אסף שרף:  יש כאן איזשהו חוסר קורלציה בסעיף 2

אסף שרף:  בסעיף 2 כתוב "בתקופת תוקפו של חוק זה, דיון מעצר בעניינו של עצור או אסיר באחת העבירות שלהלן או דיון שאינו דיון בהליך פלילי שהוא צד בו או נדרש בו"

אסף שרף:  קודם כל, יכול להיות דיון שהוא פלילי אבל הוא לא דיון מעצר

נועה ברודסקי לוי: נכון

נועה ברודסקי לוי:  לזה התייחסנו בסעיף ההסכמה

נועה ברודסקי לוי:  דיברנו על זה

אסף שרף: נכון, אבל מצד שני – דיברתי על זה עם הנהלת בתי המשפט – אני לא יודע האם פוטנציאלית לא יכול להיות מצב שבו יש הרחבה של סוגי דיונים נוספים פליליים, נגיד בהודעה שמנהל בתי המשפט, ואז יש כאן איזושהי לקונה כי זה לא מכסה לחלוטין

שמחה רוטמן: לא

שמחה רוטמן:  אין לקונה כי אנחנו אמרנו שללא הסכמתו הוא לא יבוא

שמחה רוטמן:  פשוט לדחות את הדיון

אסף שרף: כן, אבל אם יש עוד הליכים פליליים כאשר למשל הוא צד בהליך וזה לא ההליך הפלילי בעניינו

שמחה רוטמן: הבנתי

שמחה רוטמן:  האם זה דיון שהוא בהליך פלילי שהוא צד נדרש בו

שמחה רוטמן:  דיון שאינו בעניינו

אסף שרף: מה שכתבתם בסוף

נועה ברודסקי לוי: אבל בהליך פלילי, אם הוא נדרש, זה אומר שהוא צריך להעיד

שי פירון: לא

שמחה רוטמן: לא בהכרח

אסף שרף: למה? זה בעניינו

נועה ברודסקי לוי: נדרש בהליך פלילי שזה לא בעניינו

אסף שרף: אתם כתבתם שזה בעניינו אבל כשהוא עד, זה לא בעניינו

אסף שרף:  הוא צד להליך אחר

אסף שרף:  לדעתי צריך להיות כתוב

שמחה רוטמן: ואז אפשר לקחת את העדות שלו ב-VC

נועה ברודסקי לוי: לא

אסף שרף: לא

אסף שרף:  אז יש פה פער

שמחה רוטמן: אבל זה אינו פלילי

שמחה רוטמן:  השאלה מה קורה אם יש הליך פלילי

שמחה רוטמן:  נניח שאני מעמיד עכשיו לדין את השותף שלו לעבירה

אסף שרף: כתוב שאינו דיון בהליך פלילי שהוא צד בו

שמחה רוטמן: אבל הכוונה היא דיון אזרחי או מינהלי

אסף שרף: למה שלא יהיה כתוב דיון בהליך פלילי - - -     

שמחה רוטמן: דיון שהוא צד בו, נדרש בו, שאיננו דיון בהליך העיקרי

אסף שרף: דיון בהליך פלילי שהוא צד בו או נדרש בו

נועה ברודסקי לוי: אבל אתמול הייתה החלטה של הוועדה לא להכניס את זה

שמחה רוטמן: לא הבנתי

שמחה רוטמן:  תאר לי את הסיטואציה

שמחה רוטמן:  יבוא בן אדם שהוא צריך להיות בהליך פלילי שלא בעניינו, הוא צריך להעיד שם ב-VC

שמחה רוטמן:  לא נקבל את העדות שלו ב-VC, נכון? לא נקבל את העדות שלו ב-VC

שמחה רוטמן:  לא נאפשר לו להעיד ב-VC כמשפט הוכחות של אדם אחר

אסף שרף: אז מה המשמעות, שהוא יצא פיזית?     

שמחה רוטמן: או שלא יצא

שמחה רוטמן:  שירות בתי הסוהר יודיע להנהלת בתי המשפט שהוא לא יכול לצאת, תידחו את הדיון

שמחה רוטמן:  זאת המשמעות

קריאה: אנחנו מדברים על החלטה שיפוטית

שמחה רוטמן: אפשר יהיה לכתוב סעיף שאומר שהתקיים דיון שהוא צד בו ויש מניעה מהובלתו, ידחה בית המשפט את הדיון

אביב ישראלי: אני חושבת שלעניין ההצעה לסעיף 3, אני לא בטוחה שזה נותן מענה

אביב ישראלי:  אני חושבת שבסעיף 3 מה שניסינו לעשות זה להתגבר על דיונים שבשגרה אי אפשר לעשות אותם בהיוועדות חזותית

שמחה רוטמן: עזבי כרגע את זה

שמחה רוטמן:  אנחנו עכשיו בסוגייה אחרת

אביב ישראלי: לא

אביב ישראלי:  זאת אותה סוגייה

שמחה רוטמן:  	לא, זה לא

שמחה רוטמן:  כי שם לא עוזרת ההסכמה שלו

אביב ישראלי: היא לא עוזרת, נכון, בדיוק באותם דיונים שהם לא בהסדר

שמחה רוטמן:  עכשיו מתנהל הליך עיקרי בעניינו של אדם שהאסיר הביטחוני הוא צד לו

שמחה רוטמן:  הוא לא יוצא ואז מה יהיה עם הבן אדם השני?     

אסף שרף: ידחו את הדיון

אסף שרף:  אם עכשיו התביעה מתנגדת לזה שזה יהיה בהיוועדות חזותית - - -     

שמחה רוטמן: זה לא קשור להתנגדות

שמחה רוטמן:  גם בהסכמה אי אפשר את זה

שי פירון: לא

שי פירון:  בהסכמה אפשר

שמחה רוטמן: אפשר בהסכמה לגבות עדות ב-VC בדיון אחר?     

שי פירון: כן

אסף שרף: כן

אסף שרף:  אם הוא עד, כן

נועה ברודסקי לוי: אנחנו אף פעם לא קבענו שאפשר להגיד ב-VC

נועה ברודסקי לוי:  במקרים חריגים בעבר אמרנו - - -         

שמחה רוטמן: הוא אומר אני שירות בתי הסוהר, מקבל זימון מבית המשפט בנוהל הרגיל שלי בדיון במשפחה, לא בפלילי

שמחה רוטמן:  אני מסביר לחבר הכנסת סגלוביץ' את הסיטואציה עליה את מדברים

שמחה רוטמן:  אני מקבל לדיון במשפחה ואני מקבל זימון למערכת, לסיסטם שלי, פלוני אלמוני, אבו פלוני זקוק להגיע לדיון בדיון במשפחה

שמחה רוטמן:  יש לי סעיף שאומר שזה דיון בנושא שאיננו פלילי, זה יהיה ב-VC

שמחה רוטמן:  קיבלתי כיסוי

שמחה רוטמן:  מסודר

שמחה רוטמן:  זקוק אותו לדיון במשפחה, אני מסודר

שמחה רוטמן:  יש לי הוראה של VC

שמחה רוטמן:      יוציאו לי לדיון פלילי שאיננו בעניינו כעד

יואב סגלוביץ': אתה גם מסודר

שמחה רוטמן: אני לא מסודר כי אין הוראה בחוק שאומרת לי שלא יוצא

אסף שרף: כתוב שזה בעניינו

שמחה רוטמן: אין לי הוראה בחוק שאומרת שאני לא מביא אותו, יש לי צו מבית משפט להביא אותו ואין הוראה בחוק שמחייבת את השופט לדחות את הדיון בגלל זה

שמחה רוטמן:  זאת הלקונה עליה הוא מדבר

יואב סגלוביץ': אבל גם היום יש מציאות חיים

יואב סגלוביץ':  עזבו רגע את כל המלחמה

יואב סגלוביץ':  כשרואים משהו לא הגיוני שבית משפט עשה, וזה יכול לקרות, הם פונים ומסבירים לו את העניין

יואב סגלוביץ':  יש תובע בהליך הזה

שמחה רוטמן: בסדר, יש תובע ויכול להיות שבית משפט יתעקש, שופט נקודתי שלא ער לתמונה

אסף שרף: אם אנחנו מייצרים חקיקה שכל המטרה שלה היא לתת מענה ביחס לתיקון לגבי אסירים ביטחוניים ואנחנו ערים לזה שיכולה להיות לקונה, אז בוא מראש נחליט

שמחה רוטמן: לא, אין שום בעיה

שמחה רוטמן:  השאלה היא לא אם יש לקונה

שמחה רוטמן:  השאלה היא האם למצב הזה אנחנו רוצים שהדיון יתבטל או שאנחנו רוצים שהדיון יתקיים

שמחה רוטמן:  אני אומר שאנחנו לא רוצים שהדיון יתקיים

ענבל ברנסון יהודאי: כשהוא עד?     

שמחה רוטמן: כשהוא עד

ענבל ברנסון יהודאי: ואם זה בהסכמה?     

שמחה רוטמן: אנחנו לא פותחים את הכול

שמחה רוטמן:  אנחנו עוברים על הנוסח כדי לוודא שאין בו טעויות ושלא שכחנו דברים

שמחה רוטמן:  עשינו את זה אתמול בשעה 1:00 לפנות בוקר

שמחה רוטמן:  לא פותחים את הכול

שמחה רוטמן:  השאלה אם אנחנו רוצים שהדיון יידחה או שאנחנו רוצים שתהיה אפשרות שהדיון יתקיים בהסכמה

שמחה רוטמן:  ההסדר הרגיל של ה-VC בהסכמה מאפשר עדות במצב כזה?     

שי פירון: בהסכמה

שי פירון:  כשהוא עד בתיק

גלעד קריב: רק בהסכמה

שי פירון: כשהוא עד בתיק אחר, אז יש בהסכמה

שמחה רוטמן: אני רוצה לשמוע את הסניגוריה

שי פירון: כשהוא עד בתיק אחר, בתיק פלילי אחר, חל הסדר השגרה

שי פירון:  אז צריכים את הסכמת הצדדים כדי לקיים את הדיון ב-VC

שמחה רוטמן: ואם הם לא מסכימים?     

קריאה: אם הם לא מסכימים, אי אפשר

שי פירון: אם הם לא מסכימים, אז בית משפט יצטרך לקבוע

נועה ברודסקי לוי: אנחנו לא קבענו שבהסדר השגרה אפשר להגיע למצב שבו יש עד שמעיד בתיק והנאשם נמצא ב-VC

נועה ברודסקי לוי:  לא קבענו שבן אדם יכול להעיד ב-VC

גלעד קריב: אין עדות ב-VC

שי פירון: זאת סמכות קבועה כזאת של בית משפט

שמחה רוטמן: אבל עושים את זה בפועל

קריאה: אני לא חושב

שמחה רוטמן: בהסכמות עושים את זה בפועל

שמחה רוטמן:  בכל מקרה, זה לא משנה

שמחה רוטמן:  כרגע אתה אומר לי יקבל צו, השופט יתעקש, תן הוראה אופרטיבית שאם הוא נזקק לדבר כזה ולא ניתן לבצע את זה בהיוועדות חזותית, הדיון יידחה

שמחה רוטמן:  הוא רוצה את הסעיף האופרטיבי כדי לכסות

שמחה רוטמן:  אני אומר שתהיה הוראה גורפת

שמחה רוטמן:  צריך לייצר את הוודאות ולא לאפשר לייצר סתם הליכים לשופט שלא מודע וכן מכיר

שמחה רוטמן:  הנהלת בתי המשפט, לא נראה לי שיש בעיה עם זה

שמחה רוטמן:  נוסיף את האמירה

קריאה: זה לא משהו שפוגע בזכויות

שמחה רוטמן: זה לא פוגע

שמחה רוטמן:  נדרש דיון כאמור בעניין פלילי שהוא עד או צד ולא ניתן לקיים את הדיון בהיוועדות חזותית, יידחה הדיון עד לאחר התקופה

יואב סגלוביץ': אבל הכלל הוא שלא ניתן לקיים דיון

שמחה רוטמן: נכון

שמחה רוטמן:  אבל אם כן ניתן? אנחנו לא מדברים על עדות

שמחה רוטמן:  ההוראה כאן היא מאוד כוללת

שמחה רוטמן:  יש צד, יש הליך שהוא צד, עדותו לא תישמע אבל הוא אמור להיות בחדר

שמחה רוטמן:  חברים, אנחנו סתם מתבלבלים לחינם

שמחה רוטמן:  הוא נדרש

שמחה רוטמן:  הוא לא צריך למסור עדות

שמחה רוטמן:  יש צד נדרש שצריך להיות נוכח

שמחה רוטמן:  יש מקרים כאלה?     

שי פירון: כן

שי פירון:  בדיונים בתיק העיקרי

שמחה רוטמן: לא

שמחה רוטמן:  בהליך פלילי שאיננו בעניינו 

שי פירון: לא

שי פירון:  זה לא

שמחה רוטמן: אין דבר הזה? זאת או עדות או כלום?     

שי פירון: כן

גלעד קריב: אז למה מביאים אותם?     

שמחה רוטמן: רגע

שמחה רוטמן:  אני לא בקי בפרוצדורה הפלילית

שמחה רוטמן:  לכן תהיה כתובה הוראה שבדיון בהליך פלילי שהוא צד או נדרש בו, יידחה הדיון

שמחה רוטמן:  לא לכתוב את זה? למה לא?     

גלעד קריב: אני אגיד לך למה לא

גלעד קריב:  מכובדיי, החוק הזה הוא חוק שתוקפו לחודש והמטרה היא עוד שבועיים להחליף אותו בחוק אחר

גלעד קריב:  תראו את הדיון שמתקיים כאן כרגע

גלעד קריב:  אנחנו לא יכולים להוסיף הוראות לחוק מבלי ללכת עכשיו לבדוק

גלעד קריב:  אני כחבר כנסת רוצה עכשיו ללכת לבדוק את זה, עם כל הכבוד

גלעד קריב:  עם כל הכבוד, הגענו כאן להסדר וההסדר הזה הוא סביר

גלעד קריב:  בתי המשפט במדינת ישראל מודעים למצב ואם שופט קיבל החלטה לא מתאימה, גם יש פרוצדורה איך פונים לגורם יותר גבוה במערכת המשפט לבטל או לערער על ההחלטה

גלעד קריב:  כנסו רגע לפרופורציות

גלעד קריב:  אתם באתם והלחצתם אותנו עם לוחות זמנים

שמחה רוטמן: הפרקליטות תצטרך להתמודד עם זה

שמחה רוטמן:  גלעד, הלחצנו בלוחות זמנים, אז בבקשה, אל תיקח הרבה זמן להסביר את הסוגייה

שי פירון: רק הערה ניסוחית

שי פירון:  באחת העבירות שלהלן - צריכים להעביר את זה קדימה

אפרת חקאק: כן

אביב ישראלי: בדיון מעצר, אני חושבת שצריך לכתוב דיון בהליך פלילי בעניינו של עצור או אסיר

שמחה רוטמן: כי לכאורה זה כולל גם את ההקראה

אביב ישראלי: נכון

אביב ישראלי:  אבל גם סעיף 3 לא נותן מענה כי בעצם בסעיף 3 ביקשנו להתגבר על דיונים בהם לא ניתן לקיים היוועדות חזותית

שמחה רוטמן: לא דיון מעצר אלא דיון בהליך פלילי

נועה ברודסקי לוי: זה הוויכוח שהיה כאן כרגע

שמחה רוטמן: לא, זה ממש לא הוויכוח שהיה כאן כרגע

שמחה רוטמן:  בניסוח הראשון שאת כתבת, כתבת דיון מעצר לפי זה וזה וגם דיון הקראה

שמחה רוטמן:  כתבת את הדברים האלה

שמחה רוטמן:  המילים דיון מעצר לא כוללות את מה שאת כתבת בנוסח הראשון

שמחה רוטמן:  זו ההערה שלה

אפרת חקאק: אין בעיה להוסיף

אביב ישראלי: בסופו של דבר אם יש הליכים אחרים וסעיף 3 לא נותן מענה

אפרת חקאק: זה כולל גם את מה שדיברנו עליו עכשיו

גלעד קריב: אתמול היינו בדיוק בנקודה הזאת

גלעד קריב:  אמרנו שמכיוון שלא היה זמן בידינו לראות מה דינן של אותן הוראות בהוראת השעה הרגילה, בה אמרנו שאפילו הסכמה לא יכולה לעבוד

גלעד קריב:  אתמול סיכמנו במפורש - - -     

שמחה רוטמן: אתה מדבר על סעיף אחר

נועה ברודסקי לוי: סעיף 3 נועד לתת לזה מענה

שמחה רוטמן: אתה מדבר על סעיף אחר

שמחה רוטמן:  הנוסח של אתמול השתנה והוא לא כולל את ההקראה ולא כולל את הסעיפים שדובר עליהם אתמול ונכתבו אתמול בנוסח

שמחה רוטמן:  ההערה נכונה וצריך לתקן

שמחה רוטמן:  אלה ניסוחים

נועה ברודסקי לוי: הדבר היחיד הוא הקראה

אביב ישראלי: אבל אם יש לי ערעור פלילי של אסיר?     

שמחה רוטמן: ערעור פלילי, שאיננו נצרך בו עדות

שמחה רוטמן:  בואו לא נייצר הרחבות חזית

שמחה רוטמן:  הייתה רשימת סעיפים

שמחה רוטמן:  מה שנכנס לרשימת הסעיפים ייכנס כאן בניסוח

שמחה רוטמן:  איך יפתרו את הבעיה הניסוחית, זה מה שהיה

שמחה רוטמן:  אנחנו לא פותחים את זה, לא גורעים ולא מוסיפים

נועה ברודסקי לוי: הגדרנו גם מה זה דיוני מעצר

נועה ברודסקי לוי:  ככל שיש הערה שזה לא נכלל כאן - לדעתי גם ערר כאן ואם לא, אנחנו נוודא

נועה ברודסקי לוי:  דיוני הקראה שבטעות נשמט

נועה ברודסקי לוי:  כן כתבנו ומשום מה זה נשמט

שמחה רוטמן: תודה רבה

גלעד קריב: זהו

גלעד קריב:  לא יהיה יותר

שמחה רוטמן: אין ויכוח

אסף שרף: למען הסדר הטוב אנחנו רוצים להבהיר את מה שדובר אתמול

אסף שרף:  אין לנו כוונה

שמחה רוטמן: גלעד, זה בלתי אפשרי

גלעד קריב: לא נורא

שמחה רוטמן: לא, זה נורא מאוד

גלעד קריב: לא נורא

גלעד קריב:  הגענו לכאן מוקדם, בשעה 09:30 ונכנסת בשעה 09:50

גלעד קריב:  הכול בסדר

גלעד קריב:  נשמור על החברות בינינו

שמחה רוטמן: את ההצבעה על הפיצול עשינו ב-09:30 בגלל היועצות המשפטיות שחיכינו להן

נועה ברודסקי לוי: עוד דבר אחד

נועה ברודסקי לוי:  סעיף (ו) של הזימון הטלפוני

נועה ברודסקי לוי:  להבנתי עשיתם העתק-הדבק מהסדר השגרה, שם יש התייחסות לקיום הדיון בנוכחותו של העצור

נועה ברודסקי לוי:  סעיף 5(2)(ו)

נועה ברודסקי לוי:  באמצע הסעיף נאמר שיש בנוכחותו של העצור או בדרך של היוועדות חזותית

שמחה רוטמן: זה הועתק מההסדר

נועה ברודסקי לוי: זה מועתק מהשגרה

שי פירון: תהיה היוועדות חזותית

שמחה רוטמן: נכון

שמחה רוטמן:  תהיה היוועדות חזותית

שי פירון: יש לי שאלה

שי פירון:  אני לא רוצה לפתוח אבל כן רוצה להעלות אותה

שי פירון:  סעיף 3, הסעיף שדרכו אנחנו מתגברים על הסדר השגרה ואפשר לקיים דיונים ב-VC לבקשת העצור בהסכמת התביעה

שי פירון:  אם לא ביקש, יידחה הדיון

שי פירון:  יש כאן איזשהו לימבו שנוצר כתוצאה מהדבר הזה

שי פירון:  לצורך העניין, אם למשל הוא רוצה לעשות דיון ב-VC, הוא רוצה לעשות טיעונים לעונש, הוא רוצה לשמוע גזר דין, הוא רוצה להתקדם

שי פירון:  התובע לא מסכים

שי פירון:  זה מצד אחד

שי פירון:  מצד שני אי אפשר להביא אותו פרונטלית

שי פירון:  הוא בלימבו

שי פירון:  הוא תקוע

שמחה רוטמן: יכול להיות

שמחה רוטמן:  אני מחבר עכשיו להערה שגלעד העיר קודם

שמחה רוטמן:  זאת הוראה לחודש

שמחה רוטמן:  יש דרך להתמודד עם החלטה כזאת, לערער, אולי חלק מהנימוקים המיוחדים יהיו כן לקיים פרונטלי עד שהתובע יישבר

גלעד קריב: זו הערה נכונה שנצטרך לשים אליה לב

גלעד קריב:  אני באמת שואל

גלעד קריב:  מעשית אפשר לחיות עם זה את השבועיים האלה? האם הפרקליטות מוכנה לומר לפרוטוקול שאתם תעשו את זה?     

שמחה רוטמן: גלעד, די

שמחה רוטמן:  אמרת קודם ובצדק שלמקרים האלה יש דרכים לערער על החלטות שיפוטיות שמייצרות עיוותים

שמחה רוטמן:  לא יצרנו את המנגנון אבל כאן יצרנו את המנגנון

גלעד קריב: בהסכמת התביעה

שמחה רוטמן: הוא יבוא ויבקש וידרוש להחריג את עצמו

שמחה רוטמן:  יש לו את המנגנון

גלעד קריב: אם התביעה מתעקשת סתם, הסניגוריה תלך לשופט ותאמר שיביאו את העציר

שמחה רוטמן: יש לה כלים

גלעד קריב: היושב ראש צודק

גלעד קריב:  זה בדיוק החריג

שמחה רוטמן: תגיד את זה בבקשה בכתב

גלעד קריב: הפעם היושב ראש צודק

אביב ישראלי: דבר אחרון

אביב ישראלי:  סעיף 2(ה)

אביב ישראלי:  לכל אורך הדרך נקבנו במונחים של עצור או אסיר

אביב ישראלי:  בסעיף (ה) זה חסר

אביב ישראלי:  "כי קיים סיכון ביטחוני הכרוך בהבאתו לדיון של עצור או אסיר אחר"

אביב ישראלי:  זאת אומרת, הם לא בתוך ההגדרה ועדיין יש אפשרות להביא חוות דעת פרטנית בעניינם

שמחה רוטמן: תחזרי

אביב ישראלי: סעיף 2(ה)

אביב ישראלי:  "קיים סיכון ביטחוני הכרוך בהבאתו לדיון של עצור – חסר כאן - או אסיר אחר"

שמחה רוטמן: אם הוא שותף

אביב ישראלי: כן

אביב ישראלי:  אם הוא לא נכנס להגדרה

נועה ברודסקי לוי: אני רוצה להבהיר עוד שני תיקונים קטנים

נועה ברודסקי לוי:  בסעיף 2(ב), אנחנו צריכים להוסיף גם שישמעו את הצדדים

שמחה רוטמן: נכון

שמחה רוטמן:  את זה אמרנו אתמול

נועה ברודסקי לוי: בפסקה (ד), לגבי סעיף 15, אנחנו נבדוק אם להפנות לסעיף 15 או 13 או 17

נועה ברודסקי לוי:  אנחנו צריכים לבדוק מה הכי נכון

שמחה רוטמן: בסדר

נועה ברודסקי לוי: עוד דבר אחד

נועה ברודסקי לוי:  לגבי דיווח

נועה ברודסקי לוי:  לא עשינו כאן סעיף דיווח כי זה לתקופה קצרה אבל אני כן חושבת שצריך כבר להגיד לגורמים שכן יאספו את הנתונים כי אנחנו נרצה אותם

שמחה רוטמן: בוודאי

שמחה רוטמן:  נרצה אותם גם לדיוני החקיקה

גלעד קריב: חברותינו משירות בתי הסוהר והנהלת בתי המשפט, אנחנו נבקש את הנתונים של מה שקרה בחודש הזה

שמחה רוטמן: ברור

חנית אברהם בכר: שאלה לגבי התוספת לסעיף 2(ב) בעניין שמיעת עמדת הצדדים

חנית אברהם בכר:  לא הייתי רוצה שנייצר דיון בעניין הצורך, האם לקיים

חנית אברהם בכר:  עד עכשיו זה היה נראה שזה על יסוד הכתב כאשר מקבלים עמדה, יכולה להיות עמדה

חנית אברהם בכר:  אם מוסיפים את שמיעת עמדת הצדדים

שמחה רוטמן: השאלה אם זה יחייב דיון פרונטלי או קבלת עמדה

חנית אברהם בכר: בפני הנשיא או סגנו

חנית אברהם בכר:  גם כך זו פרוצדורה מורכבת

שי פירון: זה מונח שקיים בכל החקיקה שלנו

שי פירון:  שופטים מפעילים אותו בהתאם לנסיבות

שי פירון:  למה עכשיו להיכנס לזה?     

שמחה רוטמן: אני לא נכנס

שמחה רוטמן:  לחייב שזה יהיה רק בכתב או לא בכתב? יש שיקול דעת של השופט שדן בתיק

שמחה רוטמן:  הוא יגיד תגישו עמדה בכתב, מישהו יגיד שעמדה בכתב לא מספיקה, יהיה שיקול דעת

גלעד קריב: חנית, תרשמו את ההערות האלה לחקיקה בהמשך

גלעד קריב:  אי אפשר לשנות עכשיו את המילה מבלי לבדוק מה קורה בחקיקות כי מכלל ה-הן נשמע לאו

גלעד קריב:       אדוני היושב ראש, יש עוד הערות?     

שמחה רוטמן: עברתם על כל ההערות?     

נועה ברודסקי לוי: הייתה הערה של משרד המשפטים לגבי הסיפור של סעיף 35

ענבל ברנסון יהודאי: הנושא של סעיף 35 לחוק המעצרים

ענבל ברנסון יהודאי: לא לפרוטוקול

ענבל ברנסון יהודאי:  היא אמרה את זה לנו

ענבל ברנסון יהודאי: הערות לסעיף 8

ענבל ברנסון יהודאי:  רשום שאין בהוראות חוק זה לגרוע מהאמור בסעיפים 34 ו-35 לחוק המעצרים

ענבל ברנסון יהודאי:  אני מבקשת להפנות תשומת הלב שיש תקנות שעת חירום, חרבות ברזל, פגישה עם עורך דין של עצור בעבירת ביטחון שבעצם מחליפות בעניין המפגעים העזתיים, מחליפות את המנגנון

ענבל ברנסון יהודאי:  שיהיה ברור שההוראה הזאת מתייחסת גם לתקנות בהקשר הזה

אפרת חקאק: זו הערה לפרוטוקול

אפרת חקאק:  הנוסח אמור לשקף את זה ונוודא שוב

יפעת רווה: הדבר השני לפרוטוקול

יפעת רווה:  בנושא של ההחרגה של סעיף 24, אנחנו נבקש בחוק - - -     

שמחה רוטמן: מה זה ההחרגה של סעיף 24? גם הוויתורים שאני עשיתי בחוק הזה לא יהוו תקדים

גלעד קריב: בדיוק

גלעד קריב:  גם אנחנו נבקש את סעיף 24 ואני בטוח שנצליח לשכנע את אדוני היושב ראש

שמחה רוטמן: ברור

שמחה רוטמן:  אני רוצה להצביע ואז אני רוצה לתת לחבריי וגם לי לומר דברי סיכום, אם ירצו

שמחה רוטמן:  אתמול הקראנו והיום עברנו על הנוסח שמשקף את ההקראה בהתאם למה שאמרנו

שמחה רוטמן:  נתנו לפרוטוקול את ההערות לניסוח

שמחה רוטמן:  אנחנו נעלה את זה להצבעה ואני כבר אומר שאני אומר רוויזיה כדי להשאיר אם במהלך הניסוח אנחנו נגלה טעויות וכדומה, כך שיהיה אפשר לחזור לוועדה ולתקן אותן

שמחה רוטמן:  אם לא, זה יעלה למליאה בהתאם לפרוצדורות ולכללים

גלעד קריב: בכל מקרה נמצא את הזמן להצביע על הרוויזיה

גלעד קריב:  אני בטוח שאדוני היושב ראש ימצא את הזמן לכנס את עצמו לוועדה

שמחה רוטמן: כמו שהשארת אותי לבד לרוויזיה הקודמת

שמחה רוטמן:      ההצבעה הזאת היא הצבעה שהיא בכפוף לאישור הפיצול על ידי המליאה

שמחה רוטמן:  זאת אומרת, קודם יעלה הפיצול במליאה, יאושר במליאה ורק לאחר מכן אפשר יהיה להעלות את הנוסח הזה אחרי שיאושר

שמחה רוטמן:  רוויזיה ונוסח למליאה

שמחה רוטמן:      אנחנו נעלה זאת להצבעה

שמחה רוטמן:  מי בעד ההצעה בנוסח כפי שהוקרא עם השינויים? 3

שמחה רוטמן:  מי נגד? אין מתנגדים

שמחה רוטמן:  מי נמנע? אין נמנעים

שמחה רוטמן: אושר     

שמחה רוטמן: אני קובע כי הצעת החוק אושרה בנוסח שהוקרא ללא הסתייגויות

שמחה רוטמן:      מן הסתם יהיה לה שם חדש

נועה ברודסקי לוי: אנחנו נבדוק את זה

נועה ברודסקי לוי:  יכול להיות שנשאיר אותה כך ולשני יהיה שם חדש

שמחה רוטמן: אני מודה מאוד לחבריי

שמחה רוטמן:  אני מכריז על רוויזיה

שמחה רוטמן:  הודעה על מועד קיום ההצבעה על הרוויזיה תבוא מאוחר יותר

שמחה רוטמן:      אני כן רוצה לומר דברי סיכום

שמחה רוטמן:  אתה רוצה לומר קודם?     

גלעד קריב: אני הולך לריב עם יושב ראש ועדה קואליציונית אחרת

גלעד קריב:  ברשותך, רק כמה מילים

גלעד קריב:  ראשית, לומר תודה לכל הגורמים, גם לך אדוני היושב ראש ולחבר הכנסת סגלוביץ' שהיה מעורב

גלעד קריב:      אני רק אומר דבר אחד

גלעד קריב:  אנחנו חייבים לנהל את כל ההתדיינויות בתקופת חקיקה מתוך ידיעה ברורה שלא רק שגם בזמן מלחמה אחד הערכים המוספים שלנו על אותן חיות אדם שטבחו ורצחו בלי רחם, זו ההכרה העמוקה שלנו בחשיבות שלטון החוק וההגנה על זכויות יסוד, גם כאשר אומה נלחמת על חייה

גלעד קריב:  באמת, בעיניי זה אחד מהיתרונות שיביאו לנו בסופו של דבר את הניצחון של החברה הישראלית נגד מי שקמים עליה

גלעד קריב:  אנחנו גם צריכים לנהל את הדיון הזה מתוך ידיעה ברורה שדברים שנעשים בחירום, הם גם סימן לשגרה

גלעד קריב:  זה לא אמור לרפות את ידינו מלעשות את הדברים הנדרשים בחירום אבל תמיד צריך לחשוב גם על החירום וגם על ההשלכות האפשריות על מצב של שגרה כי לאסוננו גם השגרה הישראלית, יש בה מאפיינים של חירום, לא בהיקפים האלה ולא בממדים האסוניים האלה

גלעד קריב:      אני קורא לכולנו, גם אנשי הדרג המקצועי וגם חברי הכנסת, לשים את שני העקרונות האלה

גלעד קריב:  אני חושב שעשינו את זה בשיחה ואני שמח שאדוני היושב ראש, למרות הרוב הקואליציוני המובנה, יכולנו להגיע גם בעניין הזה להבנות והסכמות

יואב סגלוביץ': אדוני יושב ראש הוועדה הנוכחי וגם הקודם

יואב סגלוביץ':  זה הלך טוב כי לא הפרעתי לכם

שמחה רוטמן: גם עזרת

שמחה רוטמן:      גם אני רוצה לומר שניים-שלושה משפטים לסיום, האחד בשם – אני חושב - הוועדה כולה והאחד יכול להיות יותר אישי ואני מקווה שיצטרפו אלי גם לזה אבל באמת זו יותר אמירה אישית שלי

שמחה רוטמן:       בשם הוועדה אני רוצה להודות לכל משרדי הממשלה ולצוות הוועדה, ליועצות המשפטיות שנשארו גם בשעות הקשות, גם במתח וגם בעייפות האין סופית ובחוסר הסבלנות של שעה 01:00 בלילה כאשר השעון דוחק ובמסירות אין קץ ניסחו וגיבשו והגיעו להסכמות עם כל הנוגעים בדבר כדי שאנחנו נוכל לייצר הסדר

שמחה רוטמן:  כמובן אני מודה לחבריי בקואליציה שסומכים עלי וידעתי שהם איתי בהקשר הזה ללא ויכוח, אבל דווקא היה חשוב בהקשר הזה להגיע להסכמות קואליציה ואופוזיציה

שמחה רוטמן:  הושקעו שעות עבודה רבות בניסיון להגיע לדבר הזה

שמחה רוטמן:  אני מצטרף לאמירה של גלעד ואני אומר שאני יודע שגם אני , גם הוא וגם יואב ויתרנו על הרבה מאוד דברים שהייתה לנו היכולת להתעקש עליהם ולא התעקשות של סתם אלא באמת עקרונות ודברים שהם חשובים ויקרים לליבנו, כל אחד בתחומו כאשר בחלק מהדברים אנחנו מסכימים, על הרבה מאוד מהדברים אנחנו מסכימים, ואז העיקום והקווצ' היה שלי ושלו ביחד אל מול משרדי הממשלה

שמחה רוטמן:  חלק מהדברים הם ביני לבינו

שמחה רוטמן:  בכל מקרה הגענו לטובת העניין עם התגייסות כוללת שמשקפת את ההתגייסות הכוללת של החברה הישראלית עליה דיבר גלעד ושאני מדבר עליה ושאנחנו רואים אותה גם בכנסת, להבדיל במובן זה שאנחנו לא מסכנים את חיינו בשביל זה אבל בהחלט יש את האחדות שמתרחשת בשדה הקרב ובחברה הישראלית כולה בתרומות ובהתגייסות וכדומה

יפעת רווה: אני רוצה להודות על הדיון אתמול בלילה

יפעת רווה:  זה לא טריביאלי

יפעת רווה:  תודה

גלעד קריב: גם לצוות הוועדה כמובן

שמחה רוטמן: אמרתי

שמחה רוטמן:  באמת תודה רבה לכולם

שמחה רוטמן:      אני כן אגיד משהו שהוא יותר אישי

שמחה רוטמן:  זה לא דבר שנדברתי עליו עם חברי הוועדה אבל אני כן אומר את זה

שמחה רוטמן:  אנחנו באמת מגויסים כולנו וכולנו עובדים לטובת הגשמת מטרות המלחמה והמבצע כדי שכל החטופים יחזרו לביתם בשלום, במהרה, ולטובת הניצחון על החמאס, על אויבינו

שמחה רוטמן:       בתחילת השבוע אני חושב שהיינו הוועדה הראשונה אליה הגיעו המשפחות והן דרשו וביקשו, בצדק מוחלט מבחינתן, ואמרו שלא אכפת להן, הן רוצות לדעת מה אני עושה באופן אישי לטובת הדבר הזה

שמחה רוטמן:  זו פנייה שהם פנו אלי

שמחה רוטמן:  למעשה זה לא אלי לשמחה רוטמן אלא ליושב ראש ועדת החוקה ולחברי הכנסת

שמחה רוטמן:  אני אומר שאנחנו באמת עושים ונעשה הכול לטובת מטרות המלחמה

שמחה רוטמן:      אני מעיר את הערתי ואני כן מבקש מהממשלה – אמנם אתם לא הנציגים הרלוונטיים אבל תעבירו את זה כי באמת זה דורש הרבה מאוד

שמחה רוטמן:  מצד אחד באים ומביאים אלינו חוות דעת, כולל חוות דעת מבצעיות וחסויות על הסכנה , על המלחמה ועל המציאות וכמה שגם אנחנו עושים כדי לקצר את המלחמה וגם לצמצם את הסכנה

שמחה רוטמן:  מצד שני ביום שבו אני שומע ורואה שמעבירים דלק, למרות שהחמאס לא מסר אפילו אות חיים אלא להיפך, ממשיך ומתעלל במשפחות החטופים ובאמצעותם גם בחברה הישראלית כולה

שמחה רוטמן:  אני פותח את היום ואת הבוקר ושומע שמעבירים דלק לחמאס ובכך מרחיקים את מטרת המבצע להביא את כלל החטופים ומרחיקים את מטרת המבצע של הכרעת החמאס – אני מרגיש דיסוננס

שמחה רוטמן:  אני מרגיש פער מאוד גדול בין האמירות על המחויבות הלא מתפשרת שאני עומד מאחוריהן

שמחה רוטמן:  אני אומר שוב שבזה אני חושב שבוודאי אני מדבר בשם כולם, כל חברי הכנסת, ועומד מאחוריהן במאת האחוזים, בדרישה העיקשת לשחרור של כל החטופים ובהכרעת החמאס

שמחה רוטמן:  מצד שני, למרות שנותנים סיוע הומניטרי ודלק ללא אות חיים וללא הומניטריות

שמחה רוטמן:       אני מבקש – ואני אבקש את זה גם באפיקים אחרים – שאנחנו נדע שאנחנו מצד אחד לא דוחפים בכל הכוח ואומרים מלחמה, מלחמה ומשתמשים בכותרת המלחמה בשביל הרבה מאוד דברים לרבות חקיקה מאוד מאוד חריגה, ומצד שני אנחנו פועלים בניגוד למטרות המלחמה

שמחה רוטמן:      אני אבקש את התשובות האלה גם במקומות אחרים ואני אומר שבסופו של דבר הפיקוח הפרלמנטרי שאני מפעיל והדרישות שהופנו אלי כיושב ראש ועדה הן להשתמש בכל כלי שברשותי כדי לוודא שכל החטופים חוזרים לביתם בשלום

גלעד קריב: על זה נאמר בתחבולות תעשה לך מלחמה

גלעד קריב:  אני רוצה כמובן להדגיש בפרוטוקול שזו הערתו האישית של היושב ראש

שמחה רוטמן: אני אמרתי את זה

שמחה רוטמן:      די בכך בשלב זה

שמחה רוטמן:  אני מקווה שלא נעבור שלבים אחרים

שמחה רוטמן:       תודה רבה לכולם

שמחה רוטמן:  ישיבה זו נעולה

שמחה רוטמן:  על מועד ההצבעה על הרוויזיה תבוא הודעה